Kirkòwsczi i Piépka znelë sã jesz ze Starzëna, dze chòdzëlë wëcmanim do spòdleczny szkòłë, pózni, pò wòjnie – do strzédny.Ti dwaji szkólny przëjaznilë sã i pòspólno twòrzëlë. Do wiérztów Staszkòwégò Jana Kirkòwsczi napisôł razã 25 melodiów, z jaczich dzél wëzwëskôł przë robòce chòcle ze szkòłowim chórã ze Stajszewa. W mùzyce „naszostronny” Kirkòwsczégò je wiele radoscë i wërazny bùchë z „naszoscë”. Tak jak w pòwstóny sztërë lata chùtczi Trepczikòwi wersji – metrum je trójdzelné. Co cekawé, Wacłôw Kirkòwsczi ùsadzył téż tã samã mùzykã do tekstu o tim samim titule, ale aùtorstwa Henrika Héwelta